Ελλήνων δρώμενα

Τα Ελλήνων Δρώμενα είναι σειρά ντοκιμαντέρ που ξεκίνησε το 2008 στην ΕΤ3 σε έρευνα και σκηνοθεσία Αντώνη Τσάβαλου και προβάλλεται εβδομαδιαία κάθε Σάββατο στις 20:00 στη ΕΡΤ3. Η σειρά είναι ένα οδοιπορικό στη σύγχρονη ελληνική ανθρωπογεωγραφία με επίκεντρο τη μουσική το χορό, τον μύθο και το ταξίδι στον διαχρονικό πολιτισμό της Ελλάδας. Η εκπομπή ερευνά τη διαδρομή από την αρχετυπική επιτέλεση των εθίμων και των τελετουργιών, ως τη σημερινή τους έκφανση στη "λαϊκή" διασκέδαση.

Επεισόδια 
 «Οι μαντινάδες των βοσκών» (Οι βοσκοί και η ποιητική τους δεινότητα στα Ανώγεια της Κρήτης).
 «Ικαριώτικος» (Ο χορός και οι διαστάσεις του στην Ικαριακή ταυτότητα).
 Ο πρωτοχορευτής σε τέσσερις πράξεις» (Η σημειολογία του πρωτοχορευτή σε τέσσερις διαφορετικούς τόπους).
 «Τσι Ζάκυνθος φωνές...» Η φωνητική άσκηση συνόλων στην παράδοση της Ζακύνθου).
 «Το ταξίδι των μαστόρων» (Από τα μαστοροχώρια της Κόνιτσας στον κόσμο...).
 «Η σκάλα του Μιλάνου» ( ...στο Βόλο. Η ιστορία μιας μουσικής οικογένειας).
 «Για μια αγάπη Ανωγειανή» (Γαμήλιο γλέντι και μαντινάδες στα Ανώγεια)
 «Απτάλικος» (Ο χορός απτάλικος στη Λέσβο)
 «Ο Γρηγόρης Καψάλης και τα ξακουστά Τακούτσια» (Αφιέρωμα στον Ηπειρώτη κλαρινίστα)
 «Γάμος στα Ανώγεια» (Ανωγειανός γάμος. Πανδαισία τυπικών εθίμων και ξέφρενου γλεντιού). 
 «Grecia Salentina (μέρος α)» (Οδοιπορικό στη Grecia Salentina της Κάτω Ιταλίας)
 «Grecia Salentina (μέρος β)»
 «Η Λύρα και ο Νταχαρές …χορό εστήσανε εψές!» (Μακεδονίτικη λύρα και νταχαρές)
 «Καπετάνιος με καρδιά!» (Το ιστορικό καΐκι του Σκοπελίτη στις Μικρές Κυκλάδες)
 «Με την πνοή των οργάνων» (Γκάιντες, νταχαρέδες και κουδουνάτοι στο ναό του Διονύσου)
 «Ο χορός του μηχανικού» (Ο χορός των σφουγγαράδων στην Κάλυμνο)
 «Οι δεσποινίδες τραγουδούν» (Οι αδελφές Ελένη και Σουζάνα Βουγιουκλή)
 «Πεντοζάλι …στα Σφακιά μέρος α» (Η Σφακιανή εκδοχή για τη δημιουργία του συγκεκριμένου χορού)
 «Πεντοζάλι …στα Σφακιά μέρος β»
 «Σεραϊκός ζουρνάς!» (Ζουρνάς στην Ηράκλεια Σερρών και τη λίμνη Κερκίνη)
 «Σκιές …και φωνές του Καραγκιόζη» (Ο καραγκιοζοπαίχτης Άθως Δανέλης)
 «Το αχ και το αμάν»: (Οι αμανέδες του Σόλωνα Λέκα στη Λέσβο)
 «Το ζεϊμπέκικο της Ευδοκίας …εγώ το χόρεψα!» (Ο πρωταγωνιστής της ταινίας Ευδοκία Γ. Κουτούζης 50 χρόνια μετά)
 «Τραγουδώντας πολυφωνικά» (Η πεντατονική τραγουδιστική πολυφωνία της περιοχής Πωγωνίου της Ηπείρου)
 «Σαμπούνα & to Beat» (Οι σαμπούνες και τα τουμπάκια σε αντιδιαστολή με τα κλαμπ της Μυκόνου)
 «Το πανηγύρι του Άη Συμιού» (στο Μεσολόγγι)
 «Οι Μαντινάδες των Βοσκών» (Οι βοσκοί των Ανωγείων, ο Ψαραντώνης, ο Νικηφόρος Αεράκης και οι μαντινάδες τους)
 «Τσι Ζάκυνθος φωνές» (Οι πολυφωνικές χορωδίες της Ζακύνθου)
 «Ο Πρωτοχορευτής σε τέσσερις πράξεις» (Η σχέση του πρωτοχορευτή με το σύνολο, στην Κάρπαθο, στην Ήπειρο και στην Κρήτη) 
 «Ικαριώτικος» (Ο χορός και τα χαρακτηριστικά του)
 «Το ταξίδι των Μαστόρων» (Οι Ηπειρώτες ταξιδευτές χτίστες της Πέτρας)
 «Η σκάλα του Μιλάνου» (Η ιστορική σκάλα του Μιλάνου -των αφών Μιλάνων- στο Βόλο)
 «Παιδιά της Σαμαρίνας» (το πασίγνωστο τραγούδι και η ιστορική του αναφορά στην έξοδο του Μεσολογγίου) 
 «Μπάλλος θερμιώτικος» (ο χορός του Μπάλλου στην Κύθνο)
 «Wedding party - Γάμος στα Νάματα» (ο γάμος νέου ζευγαριού με παραδοσιακό τρόπο στο χωριό Νάματα Κοζάνης)
 «Καβοντορίτικο» (ο χορός και η καταγωγή του)
 «Η Λέρος μες στο πέλαγος» (αφηγήσεις και τραγούδια που γέννησε η θάλασσα της Λέρου)
 «Ξενιτεμένα μου πουλιά» (Η επιστροφή των ξενιτεμένων το δεκαπενταύγουστο στα Μαστοροχώρια της Κόνιτσας)
 «Η Ωραία των Πενταγιών» (η Θρυλική ιστορία της Μαρίας Πενταγιώτισσας)
 «Το κάστρο της Αστροπαλιάς»
 «Το δέντρο που δακρύζει» (Τα μαστιχόδεντρα και η μουσικοχορευτική τους υπόσταση)
 «Το χωριό που χορεύει» (Το γλεντζέδικο χωριό Κυνίδαρος της Νάξου)
 «Της λύρας η επανάσταση - Νικηφόρος Αεράκης»
 «Μεταξένιες μνήμες μέρος α» (στην πόλη του μεταξιού, το Σουφλί Έβρου)
 «Μεταξένιες μνήμες μέρος β» 
 «Γκάιντα» (η πνοή του μουσικού οργάνου στη μουσική έκφραση της Θράκης)
 «Δροσουλίτες» (Το οπτικό φαινόμενο με διαστάσεις θρύλου. Τα «φαντάσματα» του Φραγκοκάστελλου).
 «Απείρανθος» (Η ποιητική έκφραση στη μουσική στο τραγούδι και στο χορό στην Απέιρανθο της Λέσβου)
 «Ο Δίας ήτανε βοσκός» (Στον Ψηλορείτη -που σύμφωνα με τη μυθολογία ανατράφηκε ο Θεός Δίας -οι βοσκοί τραγουδιστές υμνούν το «ιερό» βουνό).
 «Στοιχειωμένες φωνές - Πιέρια Όρη μέρος α» (Ανάμεσα στην πραγματικότητα και στη φαντασία. Σημάδια του υπερφυσικού).
 «Νεράϊδες - Πιέρια Όρη μέρος β»
 «Θα φύγω μάνα μακρυά» (Η ξενιτιά στην Ήπειρο και τα κρυφά και φανερά τραγούδια για τη μάνα. Ο αποχωρισμός από τον γενέθλιο τόπο).
 «Τέσσερις άρπες» (μουσικοί δρόμοι και μελωδίες αρχαίες και νέες μαζί).
 «Αμοργιανό μου πέραμα» (...Νά ΄χεις καλό ξημέρωμα).
 «Η καρδιά χτυπάει - Ρουμλούκι μέρος α» (εκεί που συναντούμε μία από τις ίσως αρχαιότερες τοπικές ενδυμασίες).
 «Θυμάμαι τα Ρογκάτσια - Ρουμλούκι μέρος β» (χορευτική δεινότητα και λεβεντιά στο έθιμο των Ρουγκατσάρηδων)
 «Γυναικείες Διφωνίες» (η εξαιρετική φωνητική παράδοση που διασώζεται στο Βώλακα της Δράμας).
 «Κύθηρα» (Ο μουσικοχορευτικός πολιτισμός των Κυθήρων).
 «Πωγωνίσιος» (Ο χορός που συμπυκνώνει το μουσικοχορευτικό γίγνεσθαι της επαρχίας Πωγωνίου στην Ήπειρο).
 «Στη Σκιά των Μετεώρων» (Η υπερκόσμια διάσταση των Μετεώρων και οι άνθρωποι που κατοικούν στους πρόποδες).
 «Εγεννήθη Λυράρης - Αλέξανδρος Παπαδάκης» (ένας Λυράρης στα βουνά του Ρεθύμνου).
 «Ταμπα-χανιώτικα» (η ιστορία των Ταμπαχανιώτικων από τους Χανιώτες Στέλιο και Λεωνίδα Λαινάκη)
 «Ήχος Κρουστός» (Αρχαία και σύγχρονα κρουστά αναρίθμητων χτύπων).
 «Η Άνδρος ταξιδεύει» (Η μεγαλειώδης ναυτική οικογένεια της 'Ανδρου).
 «Τσακώνικος» (Μία αρχαία γλώσσα ομιλείτε και σήμερα σε πείσμα της παγκόσμιας ομογενοποίησης).
 «Ταξίμι» (Τρόποι δρόμοι και κανόνες στην έκφραση των ταξιμιών).
 «Μουσικές Κυκλάδες» - Νίκος Οικονομίδης.
 «Το Καφενείο των Μουσικών» (παραδοσιακοί μουσικοί στο στέκι τους στην καρδιά της Αθήνας).
 «Αναγνωστήριο Αγιάσου» (Ενας οργανισμός παραγωγής αληθινής τέχνης στη Λέσβο).
 «Μουσική Ακρόαση» (Οι επιδράσεις της μουσικής ακρόασης στον άνθρωπο).
 «Σέρρα» (Ο διασημότερος χορός, ο χορός των Ποντίων).
 «Πώς πιάνεται η αγάπη» (Έρωτας, αγάπη, γάμος στο χωριό Βερδικούσια...)
 «Μαγικά βουνά» (Η Μαγεία των βουνών, η φύση και τα στοιχεία που την απαρτίζουν).
 «Σαντουρίστες» (Από τα Βυζαντινά ψαλτήρια -ψαλτήριον- ως τα βάθη της Περσίας -σαντούρ. Η διαδρομή ενός οργάνου).
 «Ληστής Γκαντάρας» ( Ο φοβερός λήσταρχος Θωμάς Γκαντάρας και ο μύθος του).
 «Δοξασμένες πενιές» - Γιάννης Μωραΐτης (Ο δεξιοτέχνης του μπουζουκιού Γιάννης Μωραΐτης αποκαλύπτεται).
 «Στειακές Κοντυλιές» (Η «άλλη» Κρήτη. Η Σητεία της Ανατολικής Κρήτης απο τον Κορνάρο έως σήμερα).
 «Γεράπετρος» - Β. Βαρδάκης (Ο Γεραπετρίτης βιολιστής Βαγγέλης Βαρδάκης αναζητά τα μουσικά χαρακτηριστικά του τόπου του).
 «Μιά φορά κι έναν καιρό» (Γιατί ακούμε παραμύθια; "Αρχή του παραμυθιού καλησπέρα σας...")
 «Η Κάσος μεσοπέλαγα» (Η περιπέτεια της Κάσου γεμάτη λύρες και μαντινάδες...)
 «Η Φωνή» (Η ανθρώπινη φωνή και η έκφρασή της).
 «Κερκυραϊκή συμφωνία» (Η φιλαρμονική "Ι. Καποδίστριας" στην πόλη της μουσικής).
 «Συρτός - Χανιώτης» (Η ιστορία, η διαμόρφωση και η εξέλιξη του "Συρτού - Χανιώτη").
 «Αρχαγγελίτισσα» Το τραγουδιστικό γυναικείο "φαινόμενο" στην Αρχάγγελο της Ρόδου. 
 «Αστερούσια» (Ενας άγνωστος μουσικός τόπος στην Κρήτη).
 «Γειά σας Χαλιγιάνηδες!» (Η ιστορική μουσική οικογένεια απο τον Παρακάλαμο της Ηπείρου).
 «Θράκη είναι...» (Η μυθική μουσική υπόσταση των Θρακών και το μουσικό σχήμα "Εβρίτικη Ζυγιά").
 «Αχέροντας». (Η πορεία προς τον Άδη διαπλέοντας τον μύθο του ποταμού).
 «Παρών και σήμερα - Βαγ. Ατραίδης». (Ο συνθέτης των λαϊκών επιτυχιών Β. Ατραίδης).
 «Θα πάω να βγω στην Πάρο». (Τα τραγούδια των ψαράδων και ο βίος τους στη θάλασσα της Πάρου).
 «Στη Φουρτούνα φαίνεται... - καπετάνιος Κ. Πράσινος». (η θέση του καραβοκύρη "καπετάν Πράσινου" στην τοπική κοινωνία του Κουφονησιού).
«Αμοργός - Γιακουμής Γαβράς». (Στο μοναδικό του ταλέντο του Γ. Γαβρά καθρεφτίζεται η τοπιογραφία της Αμοργού, τα μουσικοχορευτικά της ιδιώματα και τα ήθη των ανθρώπων της).
«Θανάσης Σκορδαλός - της λύρας μου οι φίλοι». (Η ζωή, η τέχνη και η αξεπέραστη καλλιτεχνική υπόσταση του επιδέξιου λυράρη, συνθέτη και στιχουργού).
«Βασίλης Κώστας - Από την Ήπειρο στον κόσμο». (Η συνάντηση με το δημιουργικό πάθος του καταξιωμένου στη διεθνή μουσική σκηνή μουσικού, στον τόπο καταγωγής του).
«Η σκάλα του Βραδέτου». (Το περίφημο σύγχρονο μνημείο αρχιτεκτονικής τέχνης του υλικού πολιτισμού της Ηπείρου).
«Βρε Κεχαγιά περήφανε!». (Η αγροκτηνοτροφική φυσιογνωμία της Λήμνου απεικονίζεται και ταυτίζεται διαχρονικά με τους ονομαστούς «Κεχαγιάδες»).
«Νυχτέρια γυναικών - Θράκης». (Οι γυναικείες ανάσες, τα μικρά και τα μεγάλα όνειρά τους, μαζί με τον κόπο και τον ιδρώτα τους στα χωράφια και στα ονομαστά «νυχτέρια»).
«Ήχος πνευστός». (Στην αρχή της δημιουργίας των ήχων και της μουσικής, στη γέννηση της πνοής και της αναπνοής. Με τη δόνηση του σώματός μας και τον παλμό της αναπνοής μας!)
«Σίφνος η ποιητική». (Το νησί των Κυκλάδων με την ιδιαίτερη και ασύγκριτη δημιουργική ποιητική έκφραση των κατοίκων του).
«Μαντολίνο». (Ένα όργανο που στα θαυμαστά χέρια των δεξιοτεχνών του, έχει γράψει ένδοξη μουσική και ποιητική ιστορία στην Κρήτη). 
«Σωκράτης Σινόπουλος». (Η συνάντηση των παραδόσεων με τη σύγχρονη δημιουργική μουσική πραγματικότητα και η περίοπτη θέση του Σωκράτη Σινόπουλου στη νέα μουσική εποχή). 
«Νέες αρχαίες μουσικές». (Ποια είναι η καταγωγή της μουσικής; Πώς γεννήθηκε, πως εξελίχθηκε, πως έφτασε και ζει ανάμεσά μας;)
«Μάνος Αχαλινωτόπουλος». (Οι πολλαπλές όψεις δημιουργίας του, που φωτίζουν τους ιστορικά συνδυασμένους με βαθιά χαραγμένες μνήμες δρόμους, της ερμηνευτικής παράδοσης του κλαρίνου).
«Νύχτες στην παραλιακή». (Στα θρυλικά κέντρα διασκέδασης της Αθήνας. Στη νυχτερινή Αθήνα μιας άλλης εποχής).
«Ο Λυράρης της Ρόδου Γιάννης Κλαδάκης». (Ο Γ. Κλαδάκης ερευνά, διασώζει και τεκμηριώνει, με προορισμό την προσθήκη του έργου του στους θησαυρούς και στη γνώση του μέλλοντος…).
«Το κανονάκι». (Ένα ταξίδι στην ιστορία και στο χαρακτήρα του μουσικού οργάνου «κανονάκι», από τα δεξιοτεχνικά χέρια των «κανονιέρηδων» της μουσικής!
«Ο άνθρωπος μουσείο - Φ. Ραπακούσης». (Ο άνθρωπος και η ιστορία του, τα όνειρα και η δημιουργία, η συλλογή της μνήμης, η διάσωση και η διάδοση…).
«Τάκης Καρναβάς». (Οι τραγουδιστικοί δρόμοι της ένδοξης εποχής του δημοτικού τραγουδιού, είναι διανθισμένοι με τις ανεπανάληπτες ερμηνείες του τραγουδιστή Τάκη Καρναβά).
«Το μπουζούκι - οι πρώτες πενιές». (Το συναρπαστικό ταξίδι του μπουζουκιού. Η διαδρομή και οι μορφές εξέλιξης του μουσικού οργάνου). 
«Το μπουζούκι - μάγκες Μεσσίας πρόβαλε!». (Η νέα εποχή της ακμής και της «αναγέννησης», που επιβλήθηκε η παρουσία του και καθόρισε πλέον τη μουσική μας παράδοση).
«Η Κως που τραγουδεί». (Ένα ταξίδι στα ξεχωριστά και ιδιόμορφα πολιτισμικά χαρακτηριστικά ιδιώματα της Κως, πίσω και βαθιά κρυμμένα από την επιφάνειά της).

Βραβεύσεις 
 2008, Υποψήφια στην κατηγορία καλύτερου ελληνικού ντοκιμαντέρ, τηλεοπτικά βραβεία ΠΡΟΣΩΠΑ 
 2009, Υποψήφια στην κατηγορία καλύτερου ελληνικού ντοκιμαντέρ και καλύτερου μοντάζ ελληνικής παραγωγής, τηλεοπτικά βραβεία ΠΡΟΣΩΠΑ

Πηγές 
 Επίσημη Ιστοσελίδα ΕΤ3
 Επίσημη Ιστοσελίδα ΕΡΤ
 Ελλήνων Δρώμενα, Filmellon (ανακτήθηκε 18/8/2010)
 "Ellinon dromena", IMDb, (ανακτήθηκε 18/8/2010)

Εκπομπές ΕΡΤ
Ελληνική Ραδιοφωνία Τηλεόραση 3
Ελληνικά ντοκιμαντέρ